tomron87/hebrew-wikipedia-sentences-corpus huggingface dataset:
בשיר ישנו סמפול של הלהקה קינג קרימזון מתוך שירה, 21st Century Schizoid Man, סמפול מתוך השיר Afromerica של להקת הפאנק Continent Number 6, ומהשיר It's Your Thing של להקת הפאנק Cold Grits.
השיר היה מועמד לפרס גראמי בקטגוריית "ביצוע שיר הראפ ליחיד הטוב ביותר" בטקס גראמי ה-53, אך הפסיד לשירו של הראפר אמינם, Not Afraid.
השיר קיבל כמה תארים במדינות שונות, ביניהם תואר הזהב בגרמניה.
Power הוקלט בהוואי, וסט אמר כי השיר כולל אלמנטים משני סינגלים קודמים שלו, Amazing ו-Jesus Walks.
השיר היה אמור להשתחרר כהורדה דיגיטלית בתחילת חודש יוני 2010, אך מסיבה לא ידועה הוא נדחה.
ב-28 במאי גרסה לא גמורה של הסינגל הראשון מתוך האלבום הודלפה לאינטרנט.
Power שוחרר ב-iTunes ב-30 ביוני 2010 להורדה דיגיטלית, אך עם עטיפה שונה שנוצרה גם היא על ידי הצייר ג'ורג' קונדו שצייר את עטיפת הסינגל העכשווית.
קונדו צייר גם את העטיפה לאלבומו של וסט, My Beautiful Dark Twisted Fantasy, ואת העטיפה האלטרנטיבית לסינגל השני של וסט מתוך האלבום, Runaway.
השיר מכר בשבוע הראשון לצאתו מעל ל-6,000 הורדות דיגיטליות חוקיות בבריטניה כשהגיע למקום ה-36 במצעד המכירות במדינה.
בארצות הברית הסינגל הופיע בבכורה שלו במקום ה-22 במצעד הבילבורד הוט 100, כך גם במצעד "שירי הראפ" של הבילבורד.
לשיר יצא רמיקס רשמי באוגוסט 2010 שהופק על ידי סוויז ביטז ומתארח בו הראפר ג'יי זי, עם קולות רקע של סוויז ביטז.
השיר קיבל לרוב ביקורות חיוביות, והמבקר ג'ון דולן ממגזין הרולינג סטון אמר כי הוא "הסינגל הטוב ביותר של וסט מאז Stronger".
הניו יורק טיימס הראה תצוגה מקדימה של הקליפ, שהופק על ידי יוצר הסרטים האיטלקי מרקו ברמבילה.
עם כניסת הווידאו מופיע דיוקן ראשו של וסט בוהה במצלמה באינטנסיביות עם עיניים מוארות, כשהוא לובש שרשרת גדולה מזהב בצורה נמוכה, עם תליון גדול של הורוס.
ככל שהמוזיקה ממשיכה המצלמה מתרחקת וחושפת את וסט עומד בסוף מסדרון של עמודים חומים, כשהוא מוקף בדמויות נשיות לבושות חלקית; חלק כרוע לפניו וחלק מהדמויות הפוכות, כששתיים מהן שופכות מים אשר זורמים למעלה.
חרב דמוקלס תלויה מעל ראשו של וסט, בזמן שדמויות שונות מופיעות כשהן מוכנות להכות בו עם להבים.
הדמויות השונות בקליפ מוצגות בתנוחות דומות ל"מז'ור ארקנה" ו"מינור ארקנה", שבקלפי הטארוט של ז'אן בפטיסטה אלייט.
Power Mac G4 Cube הוא מחשב מקינטוש שיוצר על ידי חברת אפל.
הוא נמכר בין השנים 2000–2001. המחשב עוצב על ידי המעצב של אפל ג'ונתן אייב.
המוזיאון לאמנות מודרנית של ניו יורק מציג דגם של המחשב כחלק מאוסף.
הוא נראה כקוביה בגודל 18X18X18 ס"מ, צפה בתוך מעטפת שקופה שגובהה כ-25 ס"מ.
בנוי עם מעבד PowerPC G4 המריץ 450–500 מגה-הרץ, בעל פתחי DVD או CD-RW אנכים בלתי רגילים.
בניגוד ל-iMac, הוא בעל יכולות שדרוג של הכרטיס הגרפי עם חריץ AGP סטנדרטי.
צורת הקובייה הזכירה את ה-NeXTcube של חברת NeXT שהושק בשנת 1989 על ידי סטיב ג'ובס לאחר שעזב את אפל.
בסוף 1996 רכשה אפל את חברת NeXT וג'ובס חזר לתפקיד המנכ"ל.
ה-Cube הושק ביולי 2000 יחד עם גרסה מהירה יותר של ה-Power Mac G4, שכללה לראשונה ייצור סדרתי של מחשב עם שני מעבדים במהירויות של 400–500 מגה הרץ.
למרות עיצובו החדשני, מבקרים התלוננו כי מחירו גבוה מידי.
תחילה מחירו היה 200$ יותר מה-Power Mac G4 שהיה מורחב יותר ממנו וגם לא כלל צג, קצב המכירות שלו היה מאכזב, והייצור שלו הופסק לאחר כשנה, אך הפך מייד לפריט אספנים.
PowerVR היא חטיבה של חברת Imagination Technologies המתמחה בתכנון מעבדים גרפיים למכשירים ניידים, ועד סוף שנות ה-90 גם בייצור של כרטיסי מסך למחשבים אישיים.
המעבדים המתוכננים בחברה מתאפיינים בצריכת אנרגיה נמוכה בהשוואה למעבדים המשמשים במערכות שולחניות ובמחשב נייד.
מעבדי PowerVR משמשים בדרך כלל במערכות משובצות, כגון בטלפונים סלולריים.
PowerVR מתמחה בתכנון המעבדים הגרפיים והם בדרך כלל מיוצרים על ידי חברות אחרות, לרוב כחלק ממערכות על שבב (SoC).
מעבדים גרפיים של PowerVR שימשו, בין השאר, ברבים מדגמי ה-Atom של אינטל ובחלק ממכשירי האייפון.
PowerShell או Microsoft PowerShell (בעבר Windows PowerShell) היא סביבת עבודה לאוטומטיזציה של משימות של חברת מיקרוסופט, המכילה ממשק שורת פקודה ושפת תסריט, ומשולבת בסביבת .NET.
פאוור-של מותקן כברירת מחדל במערכת ההפעלה חלונות.
פוואר-של זמינה גם בלינוקס אבל עם פחות יכולות.
אם המשתמש משתמש במערכת ההפעלה חלונות ניתן להשתמש גם ב-COM ו-WMI ובכך לגשת לכלי ניהול במערכות חלונות מקומיות ומרוחקות.
בפאוור-של, פעולות ניהול מתבצעות על ידי cmdlets ("קומנד-לטס") - מחלקות NET.
מספר פקודות שכאלו מרכיבות יחדיו תסריט, אשר יכול בנוסף לגשת לנתונים בזמן ריצה, במערכת קבצים או ב-Registry.
נוסף על כך, פאוור-של מכילה ממשק תכנות יישומים ויכולה להיות מוטמעת בתוכניות שונות, אשר ימנפו את היכולות שלה לביצוע פעולות בסביבת חלונות.
Pound the Alarm הוא שיר של הזמרת הטרינידדית ניקי מינאז'.
השיר יצא לאור ב-12 ביוני 2012 כסינגל הרביעי מאלבום האולפן השני של מינאז', "Pink Friday: Roman Reloaded".
הקליפ לשיר צולם בטרינידד ב-4 ביולי 2012 ופורסם בחשבון ה-Vevo של מינאז' ב-31 ביולי 2012.
השיר הגיע למקום הראשון במצעד שירי הדאנס של ארצות הברית, ולמקום ה־15 במצעד הבילבורד הוט 100. השיר נכנס לעשרת המקומות הראשונים במגוון מדינות כגון אוסטרליה, בריטניה, קנדה, יפן ופינלנד.
במצעד מדיה פורסט בישראל הגיע השיר למקום העשירי.
Pour It Up (בעברית: תמזוג את זה) הוא שיר של זמרת הפופ ריהאנה, מאלבום האולפן השביעי שלה, Unapologetic.
השיר יצא כסינגל השלישי מהאלבום ב-8 בינואר 2013. השיר נכתב על ידי ריהאנה, מייקל ויליאמס, טרון טומאס, והופק על ידי מייקל ויליאמס.
הרמיקס הרשמי של השיר בשיתוף עם הראפרים יאנג ג'יזי, ג'וסי ג'יי, ריק רוס ו-T.I.
יצא ב-20 במרץ 2013. לאחר שהסינגל יצא בארצות הברית, הוא דורג במקום 90 במצעד הבילבורד הוט 100, ולאחר מכן עלה למקום 19. במצעד הסינגלים של בריטניה, השיר הגיע למקום 43.
ריהאנה הופיעה עם השיר מספר פעמים בסיבוב ההופעות החמישי שלה, Diamonds World Tour.
Pour it Up הוא שיר מועדוני עם קצב של היפ הופ.
השיר מדבר על ריהאנה הופכת שיר על מועדון חשפנות להכרזת עצמאות, בו היא מוציאה את שטרות הדולרים שלה במועדון, מתמסטלת, ומתרברבת בקול רם.
בחלק אחד של השיר ריהאנה שרה על כמה היא עשירה ויכולה לשלם 100$ עבור שירות אישי ולילה במועדון חשפנות ושהיא לא צריכה חברים.
"כל מה שאני רואה זה סימנים, כל מה שאני רואה זה סימני דולרים", היא שרה בפזמון.
עם שחרורו של האלבום, השיר דורג במקום 191 במצעד הסינגלים של צרפת.
לאחר שלושה חודשים, השיר נכנס מחדש למצעד ודורג במקום 199 ועלה למקום 102 שבוע אחרי.
בארצות הברית, הגיע השיר למקום 90 בבילבורד הוט 100, ולאחר מכן עלה לטופ 20, למקום 19.במצעד האר אנד בי/היפ הופ האמריקאי, השיר הגיע למקום הראשון והפך לשיר השני של הזמרת שדורג בראש הרשימה במצעד זה.
נכון למאי 2013, השיר מכר יותר משלושה מיליון עותקים בארצות הברית.
הקליפ הרשמי לשיר צולם במאי 2013. בספטמבר 2013, הבמאי של הקליפ, צייץ בטוויטר שהוא כבר לא מעורב בפרויקט של צילומי הקליפ בשל "חילוקי דעות", מאוחר יותר ריהאנה אמרה לבמאי: "פשוט תוריד את השם שלך מהקרדיטים של צילומי הקליפ!
מה שלא תהיה הבעיה שלך אל תערב בזה את המעריצים שלי".
באותו חודש, ריהאנה פרסמה תמונות חדשות ממאחורי הקלעים של צילומי הקליפ ואישרה שהקליפ ייצא באוקטובר 2013. הקליפ פורסם בערוץ היוטיוב Rihanna (ערוץ יוטיוב דרכו היא מעלה סרטונים מדף הפייסבוק שלה) ב-2 באוקטובר, אבל הפך ללא זמין למשתמשים מתחת לגיל 18 לאחר 30 דקות ובו זמנית גרף 2 מיליון.
לאחר מכן הקליפ הועלה לערוץ ה-VEVO הרשמי של הזמרת ולא היה זמין לצפייה בחשבון Rihanna.
הקליפ קיבל קרוב ל-9.4 מיליון צפיות לאחר 24 שעות מיציאתו, מה שהופך אותו לאחד הקליפים שגרפו הכי הרבה צפיות ביממה ב-VEVO.
רוב הביקורות של הקליפ היו שליליות בשל התוכן הפרובוקטיבי שלו, ואף נטען שהוא "סוטה מדי" לעיני נערים ונערות.
יומיים לפני יציאת הקליפ ריהאנה העלתה לחשבון Rihanna סרטון קצר של מאחורי הקלעים של הקליפ.
"Pour It Up" נכלל ברשימת השירים של סיבוב ההופעות של ריהאנה, Diamonds World Tour.
ב-25 בפברואר 2014, ריהאנה הופיעה עם השיר בהופעה של הראפר דרייק בהיכל הספורט פריז-ברסי בפריז, צרפת כחלק מסיבוב ההופעות שלו, ?Would You like a Tour
פרסקטגוריהתוצאהפרסי המוזיקה של iHeartRadioשיר ההיפ-הופ/R&B של השנה
מעבדי ארכיטקטורה זו פותחו החל מ-1991 כתוצאה מיוזמה משותפת של אפל, IBM ומוטורולה.
חלק מפיתוח המעבד ורכיבים עבורו נעשה בישראל, על ידי חברת "מוטורולה סמיקונדקטור ישראל" (שפעלה אחר כך בשם "פריסקייל סמיקונדקטור").
השימוש במעבדי PowerPC בחברת אפל
עבור מחשבי "אפל", מעבדי PowerPC היו בשימוש עבור כל מחשבי ה"מקינטוש" שיוצרו החל משנת 1994 כחלופה למעבדי "מוטורולה" שבהם השתמשה קודם לכן.
המעבדים בהם אפל השתמשה הם:
במשך כעשור ביצועי סדרת PowerPC עלו על ביצועי המעבדים של חברת "אינטל".
אולם בשנת 2005 הכריזה "אפל" על מעבר למעבדי "אינטל".
מנכ"ל החברה סטיב ג'ובס הסביר כי IBM לא עמדה בציפיות לפתח מעבד במהירות 3 ג'יגה הרץ ומעבדים ייעודיים למחשבים ניידים בעלי צריכת חשמל נמוכה.
IBM עצמה באותן השנים השתמשה במעבדי "אינטל" עבור סדרת המחשבים הניידים שלה ה-"ThinkPad".
סדרות המחשבים הניידים ה-MacBook Air וה-MacBook Pro שהשיקה "אפל" אחר כך השתמשו במעבדי Intel Core 2 שפותחו בישראל.
מחשבי PowerPC נתמכו בגרסאות המקינטוש עד גרסת Snow Leopard, ששוחררה ב-9 ביוני 2009.
השימוש במעבדי PowerPC בקונסולת משחקים
מספר יצרני קונסולת משחקים השתמשו במעבדי PowerPC, ביניהם:
חברת נינטנדו בקונסולת GameCube, Wii U, Wii
חברת מיקרוסופט ב-Xbox 360, שכלל רכיבים שפותחו במעבדות יבמ ישראל.
Power BI הוא שירות תוכנתי המאפשר אנליזת נתונים, המפותח על ידי מיקרוסופט.
השירות מספק המחשות חזותיות אינטראקטיביות עם שירות-עצמי של יכולות החזיית מידע, שבו משתמשי קצה יכולים ליצור דוחות ולוחות מחוונים בעצמם שיתעדכנו באופן אוטומטי, בלי להסתמך על צוות טכנולוגיית מידע או מנהל מסד נתונים.
החשיפה הראשונה שלו על ידי מיקרוסופט הייתה בתצוגה בחודש ספטמבר 2013, כמוצר "Power BI עבור אופיס 365".
הגרסה הראשונה של Power BI התבססה על תוספים (add-ins) לגליונות אקסל כגון Power Query, Power Pivot ו-Power View.
עם הזמן, מיקרוסופט הוסיפה תכונות נוספות רבות, כמו שאלה ותשובות, קישוריות נתונים ברמה הארגונית ואפשרויות אבטחה באמצעות Power BI Gateways .
Power BI שוחרר לראשונה לציבור הרחב ב-24 ביולי 2015.
החל משנת 2019 ניתן לקלוט בחבילה זו נתונים מ-Microsoft Forms.
PowerCore SunCruiser היא מכונית סולארית (מכונית ירוקה) אשר הוצגה על ידי סטודנטים מאוניברסיטת Bochum University of Applied Sciences בעיר בוכום, גרמניה ביולי 2013.
הדגם PowerCore SunCruiser נבנה במיוחד עבור אתגר השמש העולמי 2013 (WSC 2013), שהתקיים ב-6 אוקטובר 2013 באוסטרליה.
בפיתוח הדגם השתתפו 30 סטודנטים.
2 מנועים בחלק האחורי של הגלגלים
תאים סולארים - על גג הרכב (ניצול 29.7% מהתאים הסולאריים)
מנוע הדגם פותח באוניברסיטת בוכום למדעים יישומיים
Pottiaceae היא משפחה של טחבי עלים.
כיום מקובל להגיד שיש במשפחה כ-1,500 מינים, המהווים יותר מ-10% מכלל המינים הידועים של טחבי עלים בעולם.
בארץ קיימים במשפחה 86 מינים, כמעט 50% מכלל המינים הידועים של טחבי עלים בארץ.
במשפחה מקובלת כיום חלוקה לחמש תת-משפחות ומתוכן ל-83 סוגים.
מתוך התת-משפחות המוכרות קיימות בארץ רק שתיים המכילות 24 סוגים.
מסיבה זאת במיון כאן, מלבד התת-משפחות מיוצגים רק הסוגים הקיימים בישראל.
במידה וקיים שם עברי נהוג הוא כתוב בסוגריים.
תת-משפחת Timmielloideae - בעבר ובספרות בישראל היה נהוג להכיל סוג זה בתוך תת-משפחת Trichostomoideae, אך מחקרים פילוגנטים הראו כי הוא שונה מהותית משאר הטחבים במשפחה ושייך לתת-משפחה משלו.
תת-משפחה בעלת סוג יחיד Timmiella, כשמין אחד מסוג זה קיים בארץ.
תת-משפחת Merceyoideae - תת-משפחה בעלת סוג יחיד Scopelophila אשר אינו מיוצג בארץ.
תת-משפחת Trichostomoideae - מכילה בארץ 8 סוגים מתוך 23 סוגים בעולם.
הסוג Weissia - קיימים בארץ 7 מינים.
הסוג Astomum - קיים בארץ מין אחד.
הסוג Aschima - קיים בארץ מין אחד.
הסוג Trichostomum - קיימים בארץ 2 מינים.
הסוג Oxystegus - קיים בארץ מין אחד.
הסוג Tortella (טורטלה) - קיימים בארץ 6 מינים.
הסוג Pleurochaete - קיים בארץ מין אחד.
תת-משפחת Barbuloideae - בעבר ובספרות בישראל היה נהוג להכיל תת-משפחה זאת כשבט בתוך תת-משפחת Pottioideae, אך מחקרים פילוגנטים הראו כי הוא שונה מהותית משאר הטחבים במשפחה ושייך לתת-משפחה משלו.
הסוג Barbula (זקנית) - קיימים בארץ 13 מינים.
הסוג Trichostomopsis - קיים בארץ מין אחד.
הסוג Leptobarbula - קיים בארץ מין אחד.
תת-משפחת Pottioideae - מכילה בארץ 13 סוגים המחולקים לשני שבטים.
הסוג Eucladium - קיים בארץ מין אחד.
הסוג Gymnostomum (אלשן) - קיימים בארץ 4 מינים.
הסוג Gyroweisia - קיימים בארץ 2 מינים.
הסוג Hymenostylium - קיים בארץ מין אחד.
הסוג Anoectangium - קיים בארץ מין אחד.
הסוג Tortula (סלולית) - קיימים בארץ 17 מינים, זהו הסוג העשיר ביותר במינים מבין טחבי העלים בארץ.
הסוג Desmatodon - קיים בארץ מין אחד.
הסוג Aloina (אלואינה) - קיימים בארץ 3 מינים.
הסוג Crossidium - קיימים בארץ 3 מינים.
הסוג Pterygoneurum - קיימים בארץ 3 מינים.
הסוג Pottia (פוטיה) - קיימים בארץ 8 מינים.
הסוג Phascum - קיימים בארץ 4 מינים.
הסוג Acaulon - קיימים בארץ 3 מינים.
"Power to All Our Friends" (בעברית: "כוח לכל חברינו") הוא שיר של קליף ריצ'רד, שייצג את בריטניה בתחרות האירוויזיון בשנת 1973. השיר הגיע למקום השלישי בתחרות.
השיר נבחר בהצבעה בגלויות דואר של צופי ה-BBC מתוך שישה שירים שהושמעו בתוכנית "A Song For Europe" בהנחייתה של סילה בלק.
ב-1973 יצא השיר כסינגל בממלכה המאוחדת והגיע למקום הרביעי במצעד הסינגלים הבריטי.
הבי-סייד של התקליט היה "Come Back Billie Jo" שהגיע למקום השני בבחירת השיר המייצג את בריטניה לאירוויזיון.
ב-1968 ייצג קליף ריצ'רד את הממלכה המאוחדת באירוויזיון עם השיר "Congratulations" שהגיע למקום השני בתחרות.
ריקי אה פוברי – (איטלקית)
פסקליס ארווניטידיס – "Φίλοι και αδελφοί" (יוונית)
"Power" (בעברית: "כוח") הוא סינגל שהוקלט על ידי הזמרת-יוצרת הבריטית אלי גולדינג.
השיר יצא לאור ב-21 במאי 2020 על ידי חברת התקליטים פולידור רקורדס, כסינגל חמישי מתוך האלבום Brightest Blue.
השיר נכתב על ידי אלי גולדינג, דייוויד פייץ', ג'וני קאפר, ג'יימי סקוט, לוסי טיילור, ניקולס גיי וג'ק טרנט והופק על ידי ג'וני קופר וג'יימי סקוט.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-5.7 מיליון השמעות.
הווידאו קליפ הרשמי של השיר פורסם ב-21 במאי 2020. בתחילת הקליפ, ניתן לשמוע צליל שיחת וידאו הקליפ מתחיל בכך שרואים את גולדינג כשהיא בהסגר בביתה עקב מגפת הקורנה בו היא מצלמת את עצמה בסצנות שונות ומבצעת את השיר.
נכון למאי 2020, מונה הצפיות של הקליפ עומד על למעלה מ-5 מיליון צפיות.
מדינה תאריך יציאה פורמט חברת תקליטים מקור עולם 21 במאי 2020הזרמת מוזיקה • הורדה דיגיטליתפולידור
"Powerful" (בעברית: "עוצמה") הוא סינגל שהוקלט על ידי ההרכב האמריקאי מייג'ור לייזר, בשיתוף הזמרת-יוצרת הבריטית אלי גולדינג והזמר האמריקאי טאררוס ריילי, מתוך האלבום, Peace Is the Mission.
השיר יצא לאור ב-1 ביוני 2015, על ידי חברת התקליטים ביקוז מיוזיק ו-Mad Decent, כסינגל השני מתוך האלבום.
השיר נכתב על ידי אילסי ג'ובר, דיפלו, טאררוס ריילי, פרנסיסקה האל, קלמנט פיקארד, מקסימה פיקארד והופק על ידי אחים פיקארד, מייג'ור לייזר.
הווידאו קליפ הרשמי של השיר פורסם ב-23 ביולי 2015, הועלה לערוץ היוטיוב של מייג'ור לייזר.
בקליפ, ניתן לראות את גולינג וגם את ריילי בעלי חוש על-טבעי וכשהם הורסים כל מיני דברים במסעדה.
בקליפ משתתפת השחקנית הבריטית אמיליה איב.
נכון ליוני 2020, מונה הצפיות של הקליפ עומד על למעלה מ-121 מיליון צפיות.
מדינהתאריך יציאהפורמטחברת תקליטיםמקורעולם1 ביוני 2015הורדה דיגיטליתביקוז מיוזיק • Mad Decent
גרסת רד בנד ופול טראנק
"Powerful" הוא סינגל שיצא בגרסת כיסוי שהקליטו להקת הבלוז-רוק פול טראנק יחד עם להקת הבובות רד בנד, ויצא ב-4 באוקטובר 2018. השיר הוא גרסה מחודשת ללהיט של מייג'ור לייזר משנת 2015, שבו השתתפה הזמרת אלי גולדינג והזמר טאררוס ריילי.
בעיבוד של פול טראנק ורד בנד, השיר עבר טרנספורמציה מבלדת דאנס אלקטרונית לשיר בלוז-רוק סוחף, כשהוא מציג את יכולותיו הווקאליות והפרפורמריות של סולן פול טראנק, גל ניסמן.
גרסת הכיסוי הוקלטה באולפני טוק טוק, אורכה 3:36 דקות, והיא הפכה לוויראלית, צברה מיליוני צפיות והיא נחשבת לאחד משיאי שיתוף הפעולה המוצלח בין שני ההרכבים.
"Power" (בעברית: "כוח") הוא סינגל שהוקלט על ידי להקת הפופ הבריטית ליטל מיקס, בשיתוף עם הראפר סטורמזי.
השיר יצא לאור ב-26 במאי 2017, כסינגל מתוך אלבומה החמישי של הלהקה Glory Days, על ידי חברת התקליטים סייקו מיוזיק.
השיר נכתב על ידי רובופופ, קמיל פרסל, ג'יימס אברהארט וסטורמזי והופק על ידי אלקטריק, ג'ו קירנס, מאט ראד וסטיב ג'יימס.
איגוד תעשיית ההקלטות הבריטי העניק לשיר את תואר הפלטינה הכפולה, על מכירות של למעלה מ-1,200,000 עותקים במדינה, מה שהופך אותו לאחד מהשירים הנמכרים ביותר של הלהקה.
הווידאו קליפ של השיר הופץ ב-9 ביוני 2017 ובוים על ידי במאית הווידאו קליפים האנה לוקס דייוויס.
הוא צולם בלוס אנג'לס, ארצות הברית באפריל 2017, ומציג את חברת הלהקה ג'ייד ת'ירוול רוקדת עם מלכות הדראג המפורסמות קורטני אקט, וילאם בלי ואלסקה ת'אנדרפאק.
בסוף הקליפ, מופיעות האמהות של כל אחת מחברות הלהקה.
הקליפ הרשמי של השיר פורסם בתחילת יוני 2017, תוך שצבר למעלה מ-305 מיליון צפיות.
מקוםתאריםמכירותברזיל (Pro-Música Brasil)פלטינה 2×80,000בריטניה (BPI)פלטינה 2×1,200,000 מכירות + הזרמת מדיה בלבד
מדינהתאריך יציאהפורמטחברת תקליטיםמקורעולם26 במאי 2017הזרמת מוזיקה • הורדה דיגיטליתסייקו
"Power Is Power" הוא סינגל של הזמרת האמריקאית סיזה, בהשתתפות הזמר הקנדי דה ויקנד והראפר האמריקאי טראוויס סקוט.
השיר יצא לאור ב-18 באפריל 2019, כסינגל מתוך הפסקול של סדרת הטלוויזיה משחקי הכס, For the Throne.
לאחר צאתו של שיתוף הפעולה "Wake Up" של טראוויס סקוט בהשתתפות דה ויקנד, כסינגל הרביעי מתוך האלבום Astroworld, ב-26 במרץ 2019, בתחילת אפריל של אותה השנה החלו שמועות בדבר האפשרות של רצועה בהשראת משחקי הכס של סיזה, דה ויקנד וטראוויס סקוט.
מעורבותם של האמנים בפסקול משחקי הכס אושרה לאחר מכן ב-8 באפריל, באמצעות הודעה על הפסקול של קולומביה רקורדס.
לאחר צאתם של הסינגלים "Kingdom of One" של מארן מוריס ו-"Nightshade" של הלומינירז ב-12 באפריל, שיתפה סיזה את עטיפת הסינגל ותאריך צאתו בפרופיל האינסטגרם שלה ב-16 באפריל.
שם השיר הוא שורה שהמדוברת על ידי הדמות סרסיי לאניסטר ממשחקי הכס, אולם השיר סובב סביב הדמות ג'ון סנואו.
הכותבים פירשו את המילים כמבשרים על הדמות שזכתה בסיום המופע.
צילומי הקליפ החלו ב-20 באפריל 2019. הקליפ כולל נושא של ימי הביניים, המזכיר את סדרת משחקי הכס.
הקליפ בוים על ידי אנתוני מנדלר ופורסם ב-5 במאי 2019.
אזור תאריך יציאה פורמט חברות תקליטים מקור ארצות הברית 18 באפריל 2019 הורדה דיגיטלית • הזרמת מוזיקהקולומביה 23 באפריל 2019 רדיו להיטים עכשוויים רדיו קצבי עכשווי איטליה 3 במאי 2019 רדיו להיטים עכשוויים סוני
"Powerless" הוא סינגל של להקת הדראם אנד בייס הבריטית, רודימנטאל, בשיתוף הזמרת הבריטית, בקי היל, שיצא, על ידי אסיילום רקורדס ואטלנטיק רקורדס, ב-23 בפברואר 2014 כסינגל השישי מתוך אלבום האולפן הראשון של הלהקה, Home.
נכון לינואר 2022, השיר הושמע למעלה מ-12 מיליון פעמים בספוטיפיי.
הווידאו קליפ של השיר הועלה בערוץ היוטיוב של הלהקה ב-29 בינואר 2014. נכון לינואר 2022, הווידאו קליפ נצפה למעלה מ-14 מיליון פעמים.
אזורתאריךפורמטחברת תקליטיםהממלכה המאוחדת 23 בפברואר 2014 הורדה דיגיטליתאסיילום רקורדס, אטלנטיק רקורדס
"Power Over Me" הוא סינגל של הזמר-יוצר האירי, דרמוט קנדי, שיצא ב-16 באוקטובר 2018 כסינגל השני מתוך אלבום האולפן הראשון שלו, Without Fear.
השיר מופיע גם באלבום האוסף הראשון שלו, Dermot Kennedy.
נכון לפברואר 2022, השיר הושמע למעלה מ-267 מיליון פעמים בספוטיפיי.
הווידאו קליפ של השיר יצא בערוץ היוטיוב של דרמוט קנדי ב-13 בנובמבר 2018. נכון לפברואר 2022, הווידאו קליפ נצפה למעלה מ-21 מיליון פעמים.
מדינהתוארמכירותאוסטריה (IFPI Austria)זהב15,000בלגיה (BEA)זהב20,000קנדה (Music Canada)2× פלטינה160,000דנמרק (IFPI Danmark)פלטינה90,000צרפת (SNEP)זהב100,000גרמניה (BVMI)זהב200,000פולין (ZPAV)פלטינה50,000פורטוגל (AFP)זהב5,000שווייץ (IFPI Switzerland)2× פלטינה40,000הממלכה המאוחדת (BPI)פלטינה600,000ארצות הברית (RIAA)זהב500,000סטרימינגשוודיה (GLF)זהב4,000,000
אזור תאריך פורמט חברת תקליטים הערות אירלנד 16 באוקטובר 2018 הורדה דיגיטליתRiggins, אינטרסקופ, איילנד
Power & Control (בעברית: כוח & שליטה) הוא שיר של הזמרת הוולשית מרינה דיאמנדיס, שיצא תחת שם הבמה שלה לשעבר, מרינה אנד דה דיימונדס, מתוך אלבום האולפן השני שלה, Electra Heart.
השיר יצא לאור ב-20 ביולי 2012 על ידי ואטלנטיק רקורדס כסינגל השני מהתקליט.
דיאמנדיס שיתפה פעולה עם סטיב אנג'לו, החבר בלהקה Swedish House Mafia, בכתיבת השיר, כאשר גרג קורסטין היה אחראי על הפקתו.
"Power & Control" היא רצועת אלקטרופופ, פאוור פופ ודאנס-פופ, המתארת את מאבקם של בני זוג בהשגת שליטה ועליונות במערכת היחסים שלהם.
"Power & Control" זכה לביקורות חיוביות ממבקרי המוזיקה והוזכר כרצועה בולטת באלבום.
עם זאת, השיר הגיע למקום ה-193 במצעד הסינגלים הבריטי, וכשל בלהיכנס למצעדי סינגלים אחרים בעולם.
הקליפ נלווה לשיר בוים על ידי קספר בלסלב ויצא ב-30 במאי 2012. הקונספט הפשטני שלו זכה לביקורות חיוביות לרוב מהמבקרים.
ביוני 2012, הוכרז כי "Power & Control" עתיד לצאת כסינגל השני מתוך אלבום האולפן השני של דיאמנדיס, Electra Heart.
הסינגל הראשון מתוך האלבום, "Primadonna", פורסם ב-13 במרץ 2012. לדברי דיאמנדיס, השיר עוסק ב-"מאבקי הכוחות במערכות יחסים, בהן תמיד יש אדם אחד שרוצה שליטה".
הרצועה ידועה בשל סגנונה המשלב ז'אנרים שונים כדוגמת אלקטרופופ, פאוור פופ ודאנס-פופ, והושווה למוזיקה של הלהקה השוודית אבבא ושל הזמרת האמריקאית ליידי גאגא.
השיר נכתב על ידי דיאמנדיס וסטיב אנג'לו, חבר הלהקה Swedish House Mafia, והופק על ידי גרג קורסטין באולפן Echo שבלוס אנג'לס, קליפורניה.
המיקסינג נעשה על ידי סרבן גניאה באולפני MixStar שבווירג'יניה ביץ', וירג'יניה.
ג'סי שטקין, ג'ון האנס וקורסטין היו אחראים על הנדסת הרצועה, בעוד שהאחרון היה אחראי גם על התכנות וניגן בקלידים, בגיטרה ובבס.
ריץ' ג'וזוויאק מ-Gawker הופתע מהביקורות המעורבות יחסית להן זכה האלבום עם יציאתו, וכתב כי "Power & Control" הוא גולת הכותרת של האלבום.
הוא הרגיש שההגייה המוגזמת של המילה "make" בפזמון הפכה אותו לקליט יותר, ושיבח את השורה "you may be good looking but you're not a piece of art" ("אתה אולי נראה טוב אבל אתה לא חתיכת אמנות").
ג'וש ווב מ-WhatCulture כתב כי השיר "מדהים", וכי הוא מעדיף להתמקד פחות ב"מסרים הפסיכולוגיים העמוקים שמועברים" ויותר בהערכתו ל"מוזיקת פופ טובה".
בראדלי סטרן מ-MuuMuse כתב כי זהו השיר האהוב עליו באלבום, וציין לחיוב את הפזמון.
רוברט קופסי מ-דיגיטל ספיי העניק לרצועה שלושה כוכבים מתוך חמישה, וכתב כי דיאמנדיס היא האדם הדומיננטי במערכת יחסים המתוארת בשיר.
עם זאת, בן יואיט מ-NME התאכזב מהשיר, והרגיש שההפקה שלו דלה ופשוטה מדי.
הוא הוסיף והביע ביקורת כלפי השורות "Women and men we are the same / But love will always be a game" ("נשים וגברים אנחנו אותו הדבר / אבל אהבה תמיד תהיה משחק") על כך שנשמעות כמו קטע מתוך ספר להעצמה עצמית.
ב-2012 הייתה הרצועה מועמדת הייתה לפרס המוזיקה של Popjustice, אם כי הפסידה ל-"Jealousy" של ויל יאנג.
את הקליפ הנלווה לשיר ביים קספר בלסלב, והוא יצא לאור ב-30 במאי 2012, כחלק השישי בסדרת הקליפים בת אחד עשר החלקים שלה, "The Archetypes".
הקליפ כולו צולם לרקע גוון כחול, באחוזה ריקה, ככל הנראה באותו מקום בו צולם הקליפ ל-"Primadonna".
בראדלי סטרן מ-MuMuse הצהיר שהקליפ "מדהים לחלוטין", על אף הקונספט הפשטני שלו.
הוא שיבח את הופעת עריסתו של ניוטון בקליפ, והרגיש שהוא מייצג את מילות השיר "you can't have peace without a war" ("אתה לא יכול לקבל שלום בלי מלחמה") בכך שהדגים את הרעיון ש-"לכל פעולה, יש תגובה הפוכה שווה".
ג'וש ווב מ-WhatCulture כתב כי מעניין לראות דיאמנדיס "מאופקת" בקליפ, והצהיר שהוויזואליה שלו "מאוד אסתטית".
הקרדיטים שלהלן לקוחים מהערות האלבום של Electra Heart.
הופק באולפן Echo (לוס אנג'לס, קליפורניה)
מיקסינג באולפני MixStar (וירג'יניה ביץ', וירג'יניה)
הקרדיטים שלהלן לקוחים מאתר האינטרנט של קספר בלסלב.
מדינה תאריך פורמט חברת תקליטים מקור הממלכה המאוחדת 20 ביולי 2012 הורדה דיגיטלית – מיני-אלבום רמיקסים 679 • אטלנטיק
PowerBook (Macintosh PowerBook עד 1997) הוא משפחה של מחשבי מקינטוש ניידים שתוכננו, יוצרו ושווקו על ידי חברת "אפל" בשנים 1991–2006. במשך השנים קו מוצרי ה-PowerBook עבר מספר שדרוגים מקיפים ועיצובים מחדש, ולעיתים קרובות היה הראשון ששילב תכונות שיהפכו מאוחר יותר לסטנדרט במחשבים ניידים מתחרים.
קו מוצרי ה-PowerBook היה מיועד בעיקר לשוק המקצועי.
בשנת 1999 נוספה לקו משפחת מוצרי ה-iBook שהתמקד בשוק הביתי ובשוק החינוך.
ה-PowerBook הוחלף על ידי ה-MacBook Pro בשנת 2006, כחלק מהמעבר של Mac למעבדי אינטל.
באוקטובר 1991, השיקה אפל את שלושת דגמי ה-PowerBooks הראשונים: ה-PowerBook 100 הבסיסי, ה-PowerBook 140 החזק יותר, וה-PowerBook 170 היוקרתי, היחיד עם צג מטריצה פעיל.
המחשבים עוררו סערה בתעשייה עם המארז האפור כהה והקומפקטי שלהם, כדור העקיבה המובנה והמיקום החדשני של המקלדת שהשאיר מקום למשענות כף היד משני צידי אמצעי ההצבעה שלהם.
מחשבים ניידים באותה תקופה עדיין היו מבוססים על מערכת הפעלה DOS, ונטו למקמם את המקלדת מקדימה לכיוון המשתמש, עם חלל ריק מאחוריה ששימש לעיתים קרובות לסימון מקשי פונקציה.
בימים הראשונים של Microsoft Windows, מחשבים ניידים רבים הגיעו עם כדור עקיבה בקצה תבנית המקלדת.
מכיוון שהשימוש ב-DOS פינה את מקומו לממשק המשתמש הגרפי, הסידור של ה-PowerBook הפך לפריסה הסטנדרטית שכל המחשבים הניידים העתידיים יישמו בעקבותיו.
המחשבים יכלו להריץ כל תוכנה של מקינטוש ולהתחבר לכל רשת של מחשבי מקינטוש.
משקל המחשבים היה בין 2.3 ל־3 ק"ג ומחירי הדגמים בארצות־הברית נועו בין 2,300 דולר לדגם הבסיסי ל-6,400 דולר לדגם היוקרתי.
הסדרה הראשונה של מחשבי PowerBook זכתה להצלחה רבה, ותפסה 40% מכלל מכירות המחשבים הניידים.
למרות זאת, צוות הפיתוח המקורי עזב לעבוד בחברת קומפאק.
אפל לא הצליחה להשיק PowerBook מצויד במעבד 68040 עד לסדרת PowerBook 500 ב-1994.
סדרת "PowerBook Duo" הושקה ב-1992 סדרת מחשבים בתצורת Subnotebook , משולבים עם מחשב שולחני.
הם היו סדרה של מחשבים ניידים דקים וקלים מאוד עם מינימום תכונות, שניתן היה להכניס לתחנת עגינה כדי לספק למערכת זיכרון וידאו נוסף, שטח אחסון, קישוריות, וניתן היה לחבר אותם למסך חיצוני.
בשנת 1994 הוצגה סדרת PowerBook 500 מבוססת מעבד Motorola 68LC040, בשם הקוד Blackbird.
סדרת דגמי PowerBooks שהיו יותר מעוצבים ומהירים מסדרת 100, שאותה הם החליפו בתור הדגמים הבינוניים והמתקדמים.
סדרת 500 כללה צגי LCD אקטיביים, רמקולים בעלי יכולת סטריאו, והם היו המחשבים הראשונים שהשתמש במשטח נגיעה באופן מסחרי; הם גם היו המחשבים הניידים הראשונים שכללו חיבור אתרנט מובנה.
סדרת ה-PowerBook 500 הייתה עמוד התווך של קו המוצרים עד ל-PowerBook 5300. סדרת ה-500 הייתה ה-PowerBook הראשון שכלל התקן לחיבור כרטיס PCMCIA, למרות שזו הייתה תכונה אופציונלית שדרשה מהמשתמש להקריב אחד משני חריצי הסוללה הזמינים כדי לאכלס את כרטיס ה-PCMCIA.
סדרת PowerBook 500 הושקה לאחר שאפל כבר העבירה את דגמי המחשבים השולחניים שלה למגוון מעבדי PowerPC, ושדרוג עתידי שלהם הובטח מאז ההשקה.
סדרת 500 הופסקה לחלוטין עם הצגת מחליפתה PowerBook 5300 מבוסס PPC, כאשר הדגם PowerBook 190 החליף את הדגם 500 בתור הדגם הבסיסי עם מעבד ה-68LC040 שהציעה אפל.
סדרת ה-PowerBook G3 הושקה ב-1998, עם עיצוב חדש לחלוטין ומארז פלסטיק בצבע שחור.
מחשבי הסדרה היו כל כך אופנתיים שדגמי G3 שונים הפכו למחשב האישי של קארי בראדשו בסדרת הטלוויזיה סקס והעיר הגדולה.
הסדרה כללה דגמים עם תכונות משתנות, כגון מהירויות עיבוד שונות (מ-233 עד 300 מגה-הרץ) והבחירה בין מסכי 12, 13 או 14 אינץ'.
כולם כללו תאי כוננים כפולים המסוגלים להכיל כונני CD-ROM/DVD-ROM, כוננים קשיחים, או אפילו סוללות נוספות.
PowerBook G3 דור שנית הושקה בשם הקוד "PDQ", מאוחר יותר ב-1998, עם שינויים קלים באפשרויות התצורה.
המנכ"ל הזמני סטיב ג'ובס הפנה את תשומת ליבו לעיצוב מחדש של סדרת PowerBook בשנת 2000. התוצאה, הושקה בינואר 2001, סדרת New World PowerBook, שעוצבה מחדש לחלוטין עם מארז טיטניום ומסך רחב בגודל 15.2 אינץ', המתאים לצפייה בסרטים בפורמט רחב.
מחשבי הסדרה נבנו עם מעבד PowerPC G4, והם הוגדרו כ"מחשב העל הראשון שאתה באמת יכול לקחת איתך למטוס".
הם היו קלים יותר מרוב המחשבים הניידים מבוססי PC, ובשל צריכת החשמל הנמוכה של מעבד ה-PowerPC הם החזיקו מעמד זמן רב יותר ללא טעינה.
העיצוב התעשייתי שלהם הפך במהרה לסטנדרט שאחרים בתעשייה יפעלו לפיו, ויצר גל חדש של מחשבים ניידים בעלי מסך רחב.
ה-TiBooks, כפי שהם כונו, גם הפכו לפריט אופנה.
הם היו פופולריים במיוחד בעסקי הבידור, שם הם עיטרו שולחנות עבודה רבים בסרטי קולנוע בהוליווד.
בגלל המסכים הגדולים והביצועים הגבוהים שלהם, Titanium Powerbook היו המחשבים הניידים הראשונים שנפרסו באופן נרחב כמחשבים ניידים חלופיים למחשבים שולחניים.
הם היו מחשבי ה-Powerbook האחרונים שהריצו את מערכת ההפעלה Mac OS 9.
ב-20 במאי 2005, אפל והוועדה לבטיחות מוצרי צריכה של ארצות הברית (CPSC) הכריזו על החזרה של סוללות ליתיום פגומות של מחשבי ה-PowerBook.
סוללות אלו יוצרו על ידי סוני והמחשבים הניידים של חברות אחרות הושפעו מהסוללות הפגומות.
ההודעה לעיתונות המשותפת של אפל/CPSC קבעה שקצר פנימי עלול לגרום לתאי הסוללה להתחמם יתר על המידה, דבר המהווה סכנת שריפה.
למרות שנראה שהבעיות נפתרו תחילה, הן נמשכו עבור משתמשים רבים.
וב-24 באוגוסט 2006, אפל וה-CPSC הכריזו על ריקול נוסף של סוללות נוספות עבור אותם דגמי PowerBook.
כ-1.1 מיליון סוללות פגומות נמכרו בארצות הברית וכ-700,000 נוספים בשאר העולם.
בכנס המפתחים העולמי של אפל בינואר 2006, הושק ה-MacBook Pro.
עם זאת, המחשבים הניידים החדשים הגיעו רק בדגמי 15.4 אינץ' ומכשירי ה-PowerBooks בגודל 12 אינץ' ו-17 אינץ' נותרו זמינים למכירה בחנויות של אפל, כמו גם דגם ה-15 אינץ', שנמכר עד שהמלאי אזל.
ב-24 באפריל 2006 הוחלף ה-PowerBook G4 בגודל 17 אינץ' בגרסת MacBook Pro בגודל 17 אינץ'.
ה-PowerBook G4 בגודל 12 אינץ' נשאר זמין עד 16 במאי 2006, אז הוצג ה-MacBook כתחליף ל-iBook.
בגלל זמינותו בתצורות חזקות במיוחד, הוא נחשב גם תחליף ל-PowerBook בגודל 12 אינץ', וסיים את הייצור של כמעט 15 שנים של מחשבים ממותגי PowerBook.
"Power" (בעברית: "כוח") הוא סינגל שהוקלט על ידי הזמרת האיסלנדית טיליאו.
הוא יצא לאור ב-4 במרץ 2023, וזכה ב-Söngvakeppnin 2023, הקדם הלאומי של איסלנד לאירוויזיון 2023, שהתקיים בליברפול שב.
ב-29 באוגוסט 2022 פתחה RÚV את תקופת הגשת השירים לתחרות, שהסתיימה ב-4 באוקטובר.
בסיום התקופה נשלחו לרשות 13 שירים.
ועדה שהוקמה בשיתוף עם איגוד המלחינים ואיגוד המוזיקאים האיסלנדיים בחרה עשרה שירים, שנחשפו ב-28 בינואר 2023.
"Power" התחרה בחצי הגמר הראשון של הקדם האיסלנדי, שהתקיים ב-18 בפברואר 2022, יחד עם עוד ארבעה שירים.
בהתאם לחוקי התחרות, בשלב חצי הגמר השיר בוצע בשפה האיסלנדית ורק בגמר שונה לאנגלית.
בזכות כך סלבס העפילה לגמר.
"Power" העפיל לגמר כאחד משני השירים שנבחרו על ידי הקהל.
הגמר נערך ב-4 במרץ 2023. בסיבוב הראשון השתתפו כל חמשת השירים, ומהם העפילו שניים שהשתתפו בדו-קרב.
"Power" ניצח את "OK" של לאנגי סלי אוג סקוגארניר, וזכה בקדם ובזכות לייצג את איסלנד בתחרות הזמר של האירוויזיון.
איסלנד שובצה למחצית הראשונה של חצי הגמר השני, שהתקיים ב-11 במאי 2023.
איסלנד שובצה שביעית, אחרי קפריסין ולפני יוון.
ב-11 במאי 2023 ביצעה טיליאו את "Power" על בימת חצי הגמר השני של אירוויזיון 2023. היא נכשלה בניסיון להעפיל לגמר התחרות, שהתקיים ב-13 במאי.
Power over Ethernet, או PoE, מתאר את אחד אחד מכמה תקנים או מערכות אד-הוק המעבירות חשמל יחד עם נתונים על כבלי רשת (זוג שזור).
זה מאפשר לכבל יחיד לספק גם העברת נתונים וגם מספיק חשמל כדי להפעיל מכשירים כגון נקודות גישה אלחוטיות (WAPs), מצלמות פרוטוקול אינטרנט (IP) וטלפונים Voice over Internet Protocol (VoIP) .
ישנן מספר טכניקות נפוצות להעברת חשמל, על גבי כבלי רשת.
שלושה מהם תוקנו על ידי תקן המכון למהנדסי חשמל ואלקטרוניקה (IEEE).
מאז 2003. תקנים אלה ידועים כחלופה A, חלופה B ו -4PPoE .
חלופה A משתמשת באותם שניים מתוך ארבעת צמדי האותות שבהם משתמשים 10BASE-T ו-100BASE-TX עבור נתונים ב- Cat טיפוסיnbsp;5 כבלים.
חלופה ב' מפרידה את הנתונים ומוליכי החשמל, מה שמקל על פתרון הבעיות.
4PPoE משתמש בכל ארבעת הזוגות המעוותים במקביל, מה שמגדיל את ההספק שניתן להשגה.
4PPoE מספק חשמל באמצעות כל ארבעת הזוגות של כבל זוג שזור.
דבר זה מאפשר הספק חשמלי גבוה יותר ליישומים כמו מצלמות פאן-הטיה-זום (PTZ), WAPs עם ביצועים גבוהים, או אפילו טעינת סוללות מחשב נייד .
"Power to the People" הוקלט באולפני אסקוט סאונד ב-15 בפברואר 1971, במהלך סשנים שהניבו שירים לאלבום Imagine של לנון.
הסינגל יצא לאור ב-12 במרץ 1971 בבריטניה וב-22 במרץ 1971 בארצות הברית (אם כי מקורות מסוימים מציינים את השחרור הבריטי ב-8 במרץ).
השיר נכתב על ידי לנון בתגובה לריאיון שהעניק לטארק עלי ורובין בלקבורן שפורסם בכתב העת Red Mole (8–22 במרץ 1971).
כפי שהסביר לנון: "פשוט הרגשתי השראה ממה שהם אמרו, למרות שהרבה מזה דבילי.
אז כתבתי את 'Power to the People כמו שכתבתי את 'Give Peace a Chance', כמשהו שהעם ישיר.
אני עושה סינגלים כמו גיליונות רחבים.
זה היה עוד קוויקי, שנעשה באסקוט".
השיר נכנס למצעדים ב-20 במרץ 1971 ונשאר שם במשך תשעה שבועות.
זה היה סינגל הסולו החמישי של לנון, להקת פלסטיק אונו שכללה את לנון, בובי קיז ובילי פרסטון בנוסף לקבועים קלאוס פורמן ואלן וייט.
קולות הרקע סופקו על ידי רוזטה הייטאואר ו-"44 אחרים".
הזמרים גם דרכו על רגליהם כדי שזה יישמע יותר כמו עצרת פוליטית.
פיל ספקטור, לנון ויוקו אונו קיבלו קרדיט כמפיקים.
מגזין רקורד וורלד כינה אותו "שיר מזמור מקהלה פנטסטי שבאמת מטלטל".
יחסו של לנון לשיר השתנה במהלך שנות ה-70. ב-Skywriting by Word of Mouth, הוא כינה את השיר "מביך למדי" ותמך בטענתו של האנטר ס.
תומפסון כי ההמנון היה "עשר שנים מאוחר מדי".
בשנת 1980, הוא הצהיר כי השיר "לא באמת ירד" מכיוון שהוא "נכתב במצב של שינה ורצון להיות נאהב על ידי טארק עלי ודומיו".
מבקר הרוק הקלאסי ניק דה-ריסו דירג אותו במקום ה-6 ברשימת השירים הפוליטיים הטובים ביותר של לנון, וכינה אותו "אחד ההישגים המוזיקליים המצחיקים והקשים ביותר של לנון".
הנגנים שהופיעו בשיר "Power to the People":
רוזטה הייטאוור ואחרים - קולות רקע
Presence הוא האלבום השביעי של להקת הרוק הבריטית לד זפלין, שיצא בשנת 1976 והופק על ידי חברת ההפקות של הלהקה - Swan Song Records.
העבודה על האלבום החלה לאחר שרוברט פלנט, סולן הלהקה, התאושש מפציעות חמורות בעקבות תאונת דרכים במהלך חופשתו עם אשתו, מורין, ביוון.
כתוצאה מכך, סיור הופעות עולמי שתכננה הלהקה ל-1975–1976 בוטל.
במהלך החלמתו, פלנט כתב ביחד עם ג'ימי פייג' כמות חומרים מספיקה להתחלת עבודת ההכנה באולפני Hollywood's SIR.
האלבום הוקלט תוך שלושה שבועות באולפני Musicland במינכן, גרמניה בעוד פלנט נעזר בכיסא גלגלים.
תקופת ההקלטות החפוזה נבעה מהזמנת האולפן באופן מידי עבור להקת הרולינג סטונז.
עוד לפני הגעת הרולינג סטונז לאולפן ההקלטות הם יצאו עם אלבום שלם, בהקלטות ובעריכה, תוך שבעה עשר ימים.
ג'ימי פייג' עצמו נותר ער יומיים באולפן כדי להשלים את הלחנת הגיטרה.
פייג' ופלנט תכננו מראש שהאלבום יהיה חזרה למקורות הרוק הכבד שלהם, המקורות שאפיינו את אלבום הבכורה שלהם, בשלבים חדשים של מורכבות מוזיקלית.
זהו האלבום היחידי של הלהקה שלא קיימים בו לא שירים אקוסטיים ולא שימוש בקלידים.
האלבום הגיע למקום הראשון במצעדי האלבומים של הבילבורד.
עטיפת האלבום והפנים שלו בוצעו בידי חברת העיצוב היפנוזיס.
על עטיפת האלבום מוצגות תמונות של אנשים המתייחסים לחפץ שחור בצורת אובליסק.
באריזה הפנימית של התקליט המקורי החפץ מוגדר בפשטות בתור "האובייקט".
המטרה של האובייקט היא להציג את "כוח הנוכחות" של לד זפלין.
בהערות שבמארז ה-Remasters של לד זפלין, ג'ימי פייג' הסביר: "מעולם לא היה לנו שם מתאים לאלבום.
מעצב האריזה של האלבום אמר 'כשאני חושב על לד זפלין אני תמיד חושב על כוח ועצמה.
מדובר בנוכחות מוחלטת.' וזהו זה.
הוא רצה לקרוא לאלבום 'האובליסק' ובשבילי, חשובה יותר הייתה המשמעות שמאחורי האובליסק.
העטיפה החיצונית היא ליקוק קל מהטעם האמיתי של תוכן האלבום".
האלבום אמנם לא זכה להצלחה של אלבומיהם האחרים של הלהקה, והוא גם הכי פחות מפורסם מביניהם, אך הוא זכה לשבחי המבקרים.
האלבום הגיע למקום הראשון במצעד הבילבורד השנתי בארצות הברית.
מכיוון שהלהקה הייתה מפורסמת מאוד כבר אז, בבריטניה האלבום השיג את אחת ההזמנות הגבוהות ביותר אי פעם של עותקים, והוגדר כאלבום זהב כבר ביום השחרור.
בסקירה עכשווית של מגזין "הרולינג סטון", אמר סטיבן דייוויס כי האלבום "הגדיר מחדש את הרוק כבד והציג מוזיקת רוק יוצאת דופן, שהדגישה את ריפי הגיטרה 'הנקיים והמטהרים'".
ג'ימי פייג'- גיטרה חשמלית והפקה.
ג'ון פול ג'ונס- גיטרה בס
pre-mRNA (קיצור באנגלית של Precursor messenger RNA; בעברית: קדם RNA שליח) הוא חומצת גרעין חד-גדילית שהיא העתק של ה-DNA המצוייה בעיקר בתאים איקריוטיים.
ה-pre-mRNA הוא הסוג העיקרי של "RNA גרעיני הטרוגני" (hnRNA- Heterogenous nuclear RNA), חומצות RNA אשר נשארות בגרעין ולא מגיעות לציטופלזמה.
ה-pre-mRNA קיים באיקריוטיים, אך לא נמצא בפרוקריוטיים (הכוללים בקטריות וחיידקים קדומים).
מולקולות אלה נוצרות כחלק מתהליך השיעתוק ומתקיימות זמן קצר מאוד קודם להפיכתן למולקולות mRNA בוגרות.
האקסונים מהווים חלק מה-mRNA הסופי והם המקודדים לו ומתורגמים בסופו של דבר לחלבון, בעוד האינטרונים מופרדים בתהליך השחבור ואינם מקודדים לחומצות אמינו.
בתהליך השעתוק נוצר גדיל של pre-mRNA לפי תבנית ה-DNA.
ה-pre-mRNA עובר שחבור באמצעות מבנה הקרוי ספלייסוזום, במהלכו מבוצע חיתוך של הגדיל, הסרת האינטרונים וחיבור האקסונים האחד לשני.
לאחר השחבור, וכן לאחר מספר שינויים נוספים אשר מגבירים את יציבות ה-RNA (פוליאדנילציה, בין השאר), נחשב הגדיל ל-mRNA (או ל-"mRNA בוגר").
בעוד ה-pre-mRNA עדיין נמצא בתוך גרעין התא, ה-mRNA לאחר השחבור המולקולה עובר לציטופלזמה ולריבוזומים ושם הוא מתורגם לחומצות אמינו.
Preemptive bid היא הכרזה בברידג' בדילוג על רמת הכרזה אחת לפחות, עם יד חלשה ומספר קלפים רב בסדרה המוכרזת.
מטרת ההכרזה היא הפרעה ליריבים במציאת החוזה המתאים למשחק.
המכריז הכרזה כזו מעריך כי ייכשל בביצוע החוזה, אבל מעריך כי העונש על אי-ביצוע החוזה יהיה נמוך מהניקוד אותו יקבלו היריבים על ביצוע של החוזה המתאים להם.
העיקרון בהכרזת Preemptive bid דומה לעיקרון של הכרזת Weak two bid: בשני המקרים מדובר בהכרזת הפרעה המבוססת על מספר רב של קלפים בסדרה אחת.
יש המכלילים הכרזת Weak two bid תחת המושג Preemptive bid.
Preemptive bid היא הכרזה בקפיצה לפני שמישהו מהיריבים הכריז.
Preemptive Overcall היא הכרזה בקפיצה שמדלגת על רמת הכרזה אחת לפחות, לאחר שאחד או יותר מהשחקנים הכריזו.
המטרות והכללים בשני סוגי הכרזות ה-Preemptive הללו דומות: בשני המקרים מכריזים עם יד חלשה, שבה מספר רב של קלפים בסדרה אחת.
בשני המקרים המטרה היא להפריע ליריבים במציאת חוזה מתאים.
העיקרון דומה לעיקרון של הכרזת Weak two bid.ההבדל הוא שהכרזת Preemptive נעשית בגובה גבוה יותר ועם סדרה ארוכה יותר מאשר הכרזת Weak two.
מכריזים Preemptive bid עם ידיים שבהן 5 נקודות עד 10 נקודות וסדרה ארוכה.
למכריז יש בין 5 ל 10 נקודות ולפחות שבעה קלפים בסדרה
הסדרה הארוכה היא סדרה איכותית
בסדרה יש לפחות שני מכובדים (מכובד הוא A, K, Q, J10).
למכריז אין ארבעה קלפים או יותר בסדרת מייג'ור, שאינה הסדרה המוכרזת על ידו
בידיים עם שבעה קלפים מכריזים בגובה 3.
למשל מכריזים 3 עם היד הבאה:
בידיים עם שמונה קלפים מכריזים בגובה 4.
למשל מכריזים 4 עם היד הבאה:
בידיים עם תשעה קלפים מכריזים בגובה 5.
למשל מכריזים 5 עם היד הבאה:
שיקולים בקבלת ההחלטה האם להכריז Preemptive bid
השחקן המכריז Preemptive bid מניח שבהסתברות גבוהה ייכשל בביצוע החוזה.
ההחלטה האם להכריז או להימנע מהכרזה מבוססת על ההערכה: האם העונש שיקבל על כישלון בביצוע החוזה גבוה או נמוך מהפרס שיקבלו היריבים על ביצוע חוזה של משחק מלא?
העונש והפרס נמדדים על פי מספר הנקודות שיקבלו היריבים.
כלל אצבע לקבלת החלטה כזו נקרא: חוק החמש מאות, שלפיו אם העונש על אי-ביצוע החוזה צפוי להיות 500 נקודות או פחות כדאי להכריז הכרזה כזו.
במקרה של Preemptive bid ההערכה צריכה להתבצע בהנחה שאחד היריבים יכריז הכרזת כפל (באנגלית Double).
השיקולים העיקריים בקבלת ההחלטה הם:
מספר זה תלוי באיכות הסדרה הארוכה של המכריז Preemptive bid.
כך למשל הסדרה הארוכה ביד מספר 1: AKQT987 היא באיכות טובה יותר מהסדרה הארוכה ביד מספר 2: KJT5432. משום שביד מספר 1 אפשר להפסיד לכל היותר לקיחה אחת בסדרה ל J המלווה בשלושה קלפים אחרים בסדרה.
ביד מספר 2 עלולים להפסיד שתי לקיחות ל A ול Q ובמקרים מסוימים של ארבעה או יותר קלפים בסדרה אצל אחד היריבים עלולים להפסיד גם לקיחה אחת או שתיים נוספות ל 9 ו/או ה 8.
מספר הלקיחות הצפוי תלוי גם בחלוקה בסדרות אחרות.
כך למשל חוסר או קלף יחיד בסדרה אחרת עשוי להגדיל את מספר הלקיחות הזוכות.
כמו כן תלוי מספר הלקיחות הצפוי באיכות סדרות אחרות.
כך למשל A בסדרה אחרת פירושו קרוב לוודאי לקיחה נוספת.
כאשר המכריז אינו פגיע הניקוד שמקבלים היריבים על כישלונו בחוזה נמוך יותר לעומת כישלון באותו מספר לקיחות כאשר הוא פגיע.
לפיכך במצב לא-פגיע יהיה נכון לבצע הכרזה כזו גם אם במצב פגיע לא מכריזים Preemptive bid.
כאשר היריבים אינם פגיעים מספר הנקודות שיקבלו על ביצוע חוזה של משחק מלא נמוך יותר מאשר מספר הנקודות שיקבלו על ביצוע אותו חוזה כאשר הם פגיעים.
מיקומו של המכריז בסדר ההכרזה
שחקן במושב הראשון המכריז Preemptive bid עלול למנוע הכרזה של השותף גם אם לשותף מספר רב של נקודות.
בברידג' מודרני מקובל בכל זאת ברוב המקרים להכריז Preemptive bid גם במושב הראשון על מנת להפריע ליריבים.
שחקן במושב השלישי לאחר שתי הכרזות Pass של השותף ואחד היריבים, עשוי להכריז Preemptive bid גם במקרים בהם היה עשוי להימנע מהכרזה כזו לו היה הראשון או השני בסדר ההכרזה.
שחקן במושב הרביעי להכריז לאחר שלוש הכרזות Pass נמצא במצב של Balancing במצב זה משתנה המשמעות של הכרזה כזו והיא אינה הכרזת Preemptive bid אלא מתארת דווקא יד חזקה.
אם יכריז Pass, היד לא תשוחק ותירשם תוצאה זהה לשני הזוגות.
במקרה זה הכרזה בגובה 3 או יותר אינה מפריעה ליריבים.
הטבלה הבאה מסכמת את מכלול השיקולים באמצעות הצגת התוצאות האפשריות לאחר הכרזת Preemptive bid:
הטבלה משווה תוצאות אפשריות במקרה של הכרזת Preemptive bid לעומת הימנעות מהכרזה כזו.
במקרה של הימנעות, ההשוואה היא מול המצב השכיח בו היריבים מכריזים ומבצעים משחק מלא.
בהשוואה מוצגות התוצאות שיתקבלו לטובת היריבים בכל אחד מהמקרים.
המטרה היא להראות באילו מקרים התוצאה של כישלון בביצוע החוזה עדיפה על ביצוע משחק מלא על ידי היריבים.
במקרים אלה כדאי לבצע הכרזת Preemptive bid.
כל התאים בהם המספרים המופיעים מודגשים מתארים את המקרים בהם הכרזת Preemptive bid מביאה לתוצאה טובה יותר מאשר הימנעות מהכרזה והכרזת וביצוע משחק מלא על ידי היריבים ולכן הכרזה כזו כדאית.
כל התאים בהם המספרים המופיעים אינם מודגשים מתארים מצבים בהם לאחר הימנעות מהכרזה כזו הפרס שמקבלים היריבים על ביצוע משחק מלא נמוך מהעונש שמקבל המכריז על אי-ביצוע החוזה שהכריז באמצעות Preemptive bid
העמודה הראשונה מכילה את מספר הלקיחות בהן נכשל שחקן שהכריז Preemptive bid.
כל תא בטבלה החל מהשורה השלישית והעמודה השנייה, מציג שתי תוצאות: הימנית היא התוצאה של כישלון בביצוע החוזה על ידי המכריז Preemptive bid עם הכרזת כפל של היריבים והשמאלית מתארת מצב בו נמנעים מהכרזה כזו והיריבים מבצעים משחק מלא.
הכותרות של התאים המופיעות בשורה השנייה ומתייחסות לעמודה השנייה עד חמישית מתארות ארבעה מצבים שונים של פגיעות: מימין מצב הפגיעות של המכריז ושותפו ומשמאל מצב הפגיעות של יריביהם.
עמודה שנייה: לא פגיע/היריבים פגיעים המכריז ושותפו אינם פגיעים.
עמודה שלישית: לא פגיע/היריבים לא פגיעים שני הזוגות אינם פגיעים.
עמודה רביעית: פגיע/היריבים פגיעים שני הזוגות פגיעים.
עמודה חמישית: פגיע/היריבים לא פגיעים המכריז ושותפו פגיעים.
ניקח לדוגמה את התא בשורה השנייה בעמודה השנייה ואת התא החמישי בשורה השלישית בטבלה.
ניתוח התא בשורה השנייה ובעמודה השנייה: על פי העמודה הראשונה בשורה המכריז ביצע שלוש לקיחות פחות מאשר הכריז.
מהכותרת של העמודה השנייה ניתן לראות שהמכריז ושותפו במצב לא פגיע.
העונש על ביצוע שלוש לקיחות פחות מהחוזה במצב לא פגיע הוא 500 נקודות לטובת היריבים.
מהכותרת של עמודה זו ניתן לראות שהיריבים פגיעים ולכן יקבלו במקרה של ביצוע משחק מלא לפחות 600 נקודות.
המסקנה היא שבמצב כזה כדאי להכריז Preemptive bid משום שיריבים יקבלו פחות נקודות במקרה של כישלון בביצוע החוזה מאשר במקרה שיכריזו משחק מלא.
מסיבה זו המספרים מופיעים בתא זה באותיות מודגשות.
ניתוח התא בשורה השלישית ובעמודה החמישית: על פי העמודה הראשונה בשורה השלישית המכריז ביצע שתי לקיחות פחות מאשר הכריז.
מהכותרת של העמודה החמישית ניתן לראות שהמכריז פגיע ולכן יקבלו יריביו 500 נקודות על כך שביצע שתי לקיחות פחות מהתחייבותו על פי החוזה.
מאותה כותרת ניתן לראות כי היריבים אינם פגיעים ולכן יקבלו 400 נקודות עבור ביצוע החוזה.
העונש על הכישלון בביצוע החוזה גבוה מהפרס שיקבלו היריבים עבור ביצוע החוזה ולכן לא כדאי לבצע הכרזת Preemptive bid, לפיכך צמד המספרים בתא זה אינם באותיות מודגשות.
Pass היא התשובה השכיחה ביותר.
רק עם ידיים עם מספר נקודות רב ניתן להכריז הכרזה אחרת.
תמיכה בסדרת הפותח - עם יד חזקה והתאמה בסדרת הפותח אפשר לתמוך בסדרת הפותח בגובה של משחק מלא או להשתמש בקונבנציה כמו Blackwood Convention על מנת לבחון הכרזת סלאם.
עם יד חלשה עם התאמה בסדרת הפותח אפשר להכריז הכרזת הפרעה על פי חוק סך הלקיחות.
כך למשל אחרי Preemptive bid של 3 אפשר להכריז 4 עם שלושה קלפים בסדרה זו.
הכרזה של משחק מלא או יותר ב NT - מחייב עוצר בכל אחת מהסדרות למעט סדרת השותף.
אם למכריז NT אין לפחות 9 לקיחות מובטחות בידו והוא מסתמך על לקיחות בידו של הפותח, נדרשים לפחות שני קלפים בסדרת הפותח על מנת להימנע ממצב בו לא יהיה ניתן לזכות באף לקיחה בידו של הפותח.
כך למשל אם הפותח 3 מחזיק את הקלפים הבאים:
KQJT987 ללא קלפים גבוהים בסדרות אחרות, ולשותפו קלף בודד בסדרה זו, היריב יזכה ב A ולכרוז לא תהיה אפשרות להיכנס לדומם על מנת לממש חמש לקיחות גבוהות בסדרת ה.
במקרים נדירים ניתן להכריז הכרזה בסדרה שונה מסדרת הפותח - הכרזה כזו מחייבת כוח ואורך בסדרה זו.
כך למשל לאחר הכרזת 3 אפשר להכריז 4 עם היד הבאה:
Present (הווה) הוא אלבום של להקת ואן דר גראף ג'נרייטור, אשר יצא ב-2005. האלבום היה הראשון של הלהקה מאז האלבום The Quiet Zone/The Pleasure Dome משנת 1977, והראשון עם הרכבה הקלאסי של הלהקה מאז World Record מ-1976. האלבום הביא לחזרתה של Charisma Records לפעילות.
שנים לאחר פירוקה, דחה מנהיגה, פיטר האמיל, דחה את הרעיון לאיחוד, אבל בשנת 2004 (לאחר שני מפגשים חד פעמיים, ללא הודעה בהופעותיו של האמיל), החלה עבודה על אלבום איחוד רשמי.
זהו אלבום כפול אשר בדיסק הראשון הוא כולל שישה שירים ליריים (מלבד הקטע האינסטרומנטלי השני "Boleas Panic").
הדיסק השני כלל אלתורים שבוצעו באולפן.
במשך שנותיה של הלהקה, חבריה אלתרו באולפן.
זה מעולם לא יצא לאור באופן רשמי (מלבד הבוטלג Time Vaults) עד 2005.
ב-2005, הלהקה יצאה לסיבוב הופעות מוצלח לכבוד האיחוד.
"Boleas Panic" (דייוויד ג'קסון) - 6:50
כל הקטעים נכתבו על ידי יו בנטון, אוונס, ג'קסון, האמיל
פיטר האמיל - שירה, גיטרה, קלידן
Precision Time Protocol (ידוע גם כ-PTP) הוא פרוטוקול המשמש לסינכרון שעונים עבור רשתות מחשבים.
ברשת LAN, הוא משיג דיוק בטווח של מיקרו-שניות המתאים למערכות בקרה ומדידה.
הפרוטוקול הוגדר במקור על ידי תקן IEEE 1588-2002 בשנת 2002 (הידוע בשם PTP Version 1).
בשנת 2008 פורסם תקן חדש יותר (הידוע בשם PTP Version 2), המשפר את הדיוק והחסינות אבל אינו תואם לגרסה הקודמת משנת 2002.
הוא ממלא נישה שלא קיימת בתקני הסינכרון NTP ו-GPS בשל הדיוק הגדול יותר (לעומת NTP) או העלות של שימוש ב-GPS.
מתיחה נגד מתיחה הוא ערוץ יוטיוב של הקומיקאי ג'סי מ.
ולנס (נולד ב-25 בספטמבר 1982 בפרבר של פילדלפיה) ובת זוגו לשעבר, ג'ינה סמית' (נולדה ב-15 במרץ 1983 בפרבר של פילדלפיה).
ג'סי וג'ינה התגוררו בפילדלפיה, פנסילבניה, ארצות הברית.
שניהם גדלו בניו ג'רזי, בפרברים של פילדלפיה.
ג'ינה וג'סי החלו לצאת בדצמבר 2005. בשנת 2007 החלו השניים למתוח אחד את השנייה, ולהעלות סרטונים שלהם ל-YouTube.
ב-9 בנובמבר 2009 פתחו את הערוץ PrankVsPrank.
ג'סי צילם את בת זוגו, ג'ינה, מנסה את אתגר הקינמון והעלה את הסרטון לאינטרנט, ולאט לאט החלו עם סרטונים בהם הם מתחו אחד את השנייה, ופרסמו ביוטיוב.
הסרטונים מראים איך הם מתכוננים למתוח אחד את השנייה, ומצלמים את תגובתם.
לערוץ היוטיוב יש כ-2 מיליארד צפיות וכ-10.6 מיליון משתמשים רשומים (נכון למאי 2018) והערוץ ממוקם במקום ה-99 ברשימת הערוצים בעלי מספר העוקבים הגבוה ביותר ביוטיוב.
ב-1 באפריל 2013, העיתון האמריקאי "USA TODAY" דירג את הערוץ כ"ערוץ המתיחות הטוב ביותר ביוטיוב".
לבני הזוג יש גם ערוץ ולוגים ביוטיוב הנקרא BFvsGF, שבו הם מעלים סרטונים באופן יומי על חייהם.
הסרטונים בדרך כלל מראים אותם מטיילים בפילדלפיה, מבקרים בניו-יורק, בלוס אנג'לס ועוד.
הזוג הציג את הדמות צ'יפ-צ'וקלט (Chip Chocolate) בסרטון "Fruit Assassin".
ב-30 במרץ 2016 יצאה סדרת יוטיוב חדשה בשם "אקדמיית המתיחות - Prank Academy" בחסות "YouTubeRed" בכיכובם של ולנס וסמית'.
הקונספט שלה הוא שיוטיוברים יקבלו משימות בזמן שימתחו יוטיוברים אחרים, בעוד שהם צריכים לעמוד במשימות כדי לעבור את "אקדמיית המתיחות".
ב-18 במאי 2016 הודיעו באופן פומבי על פרידתם.
ג'סי עבר לגור לבד בשכונת ונציה שבקליפורניה, וג'ינה נשארה בפילדלפיה ושניהם ממשיכים להעלות סרטונים ליוטיוב בנפרד.
בשנת 2017, בעקבות פרידתם של בני הזוג שונה שם הערוץ ל-Jesse, ומאז הערוץ שייך רק לולנס והוא מעלה בו בעיקר ולוגים.
זכו ב"Streamy Award" על ערוץ המתיחות הטוב ביותר (17 בספטמבר 2015).
זכו ב"Shorty Award" על ההרכב הטוב ביותר ביוטיוב (11 באפריל 2016).
Preise, Jerusalem, den Herrn (בעברית: שבחי ירושלים את ה'), רי"ב 119, היא קנטטה שהלחין יוהאן סבסטיאן באך בהיותו בלייפציג, לכבוד תחילת כהונתה של מועצת העירייה החדשה בעיר, ב-30 באוגוסט 1723.
ב-1876 הוציאה לאור חברת באך את הקנטטה לראשונה, בכרך 24 של פרסומיה.
כקנטטות אחרות של באך מתקופה זו, החלק הראשון לקוח מספר תהלים.
שאר הטקסט עוסק בשבח לאלוהים על דאגתו לעיר ולתושביה וכן בתפקידה האחראי של המועצה.
החלק האחרון לקוח ממזמור של מרטין לותר המבקש מאלוהים להגן על העיר ועל אנשיה ובכך דומה גם הוא לקנטטות באותה תקופה.
הדמיון לקנטטות שהלחין בלייפציג נשמר גם במבנה של רצ'יטטיב ואריה לסירוגין, למעט חלק המקהלה השביעי שהוא חריג.
לאחר 7 קנטטות של 6 חלקים, כאן חזר באך להלחין קנטטה ארוכה.
התזמור חגיגי והעשיר מכל הקנטטות שהלחין בלייפציג עד כה.
הקנטטה נועדה לביצוע על ידי סולני סופרן, אלט, טנור, ובס, בליווי מקהלה בת ארבעה קולות, ארבע חצוצרות, טימפני, שתי חליליות, שלושה אבובים, שני כינורות, ויולה ובאסו קונטינואו.
אריה לטנור: Wohl dir, du Volk der Linden (אשריכם, אנשי (עיר) עצי-התרזה)
רצ'יטטיב לבס: So herrlich stehst du, liebe Stadt (את בהדר ניצבת, עיר יקרה)
אנו מכירים בכך ומביאים לך)
מאחר שאתה, אדון, אל עמך הצטרפת)
כורל: Hilf deinem Volk, Herr Jesu Christ (עזור לאנשיך, אדון ישו כריסטוס)
בין המנצחים שביצעו את ההקלטות ניתן לציין את ניקולאוס הרנונקור (ב-1979), טון קופמן (ב-1998), מסאקי סוזוקי (ב-1999) ופיליפ הרווחה (ב-1999).
הקנטטה הושמעה בקונצרט הפחיתה של פסטיבל באך בליפציג בתאריך 12 יוני 2015, לציין 1000 שנים לאזכורו הראשון של ליפציג ויום ההולדת ה-850 של כנסיית ניקולאי.
Prayer Before Birth הוא שיר מאת המשורר האירי לואיס מקנייס בשנת 1944, בעת מלחמת העולם השנייה.
בשיר מבטא מקנייס את פחדו מפני יכולתה של עריצות העולם לפעול על תמימותו של ילד.
השיר מכיל נושאים ודגשים דתיים, באמצעות שימוש בדימויים.
הילד יכול להיראות כדימוי (מטפורה) של ישו, וכך השיר מתייחס לכאורה לנושאים מסוימים ולאירועים שכביכול התרחשו בתקופת חייו של ישו.
בשיר נעשה שימוש רב באליטרציה ובאסונאנס - "strong drugs dope me, with wise lies lure me" - כדי ליצור קצב.
השיר הוא פניה מיוסרת מפיו של תינוק שטרם נולד, ברחם אמו.
הילד מבקש את הגנתם של גורמים אלוהיים ומבקש מחילה על כל מעשי הרשע שיעשה ברגע שייצא מתחומי דאגתה והגנתה של אמו.
השיר הוא דרמטי ואינטנסיבי, ומביע הצהרה גורפת בדבר מצבו העגום של העולם.
החיים הם חוויה כואבת, ועצם הימצאותו של האדם מחוץ לרחם מתואר כחוויה מבעיתה.
תחינתו של הילד היא ייצוג של ייסורי המשורר, צערו ופחדו בעולם שהפך בהתמדה וביציבות לגיהנום - תקופת מלחמת העולם השנייה.
המשורר מצייר תמונה של עולם נטול חמלה, אהבה וחרטה, דרך פנייתו הלופתת של התינוק שטרם נולד.
השיר משקף את הסתייגותו של המשורר מהקיום, את חוסר התקווה שלו ביחס למחשבה שהעולם יוכל לתקן את עצמו, את סברתו שהעולם מנציח את עוולותיו באופן מסלים, בדפוס של אלימות הולכת וגוברת.
מקנייס מאשים את המין האנושי "for the sins that in me the world shall commit" ("על החטאים שבאמצעותי יבצע העולם").
החזרה על "I am not yet born" נועדה להדגיש את תמימותו של הילד.
מקנייס משתמש בדימוי האדם ל"בורג במכונה" כדי להראות כי לתחושתו, החברה תעצב את הילד כך שזה יהיה חלק מכל מה שסביבו, וכך יהיה הילד חסר ערך, חסר חשיבות, ורק חלק ממנגנון שמשתף פעולה עם הרוע.
המסקנה המתבקשת היא שהילד חי חיים שמבטאים בגידה של כל הסובב, וסופו שיבגוד גם הוא.
השיר מביע התנצלות מראש על מותו של האדם, לאחר שחי כאוטומט קטלני.
מסקנה זו מציעה תמונת עולם שהווייתו אינה אלא גיהנום.
עם זאת, בשיר חוזרת ונשנית פניה בבקשה לעזרתם של כוחות עליונים.
כך מבטא השיר מתח בין המסקנה הפסימית הזו, בדבר גורלו של האדם והמעשים השליליים שיעשה בחייו, לבין התקווה לכך שיאזור מספיק כוח, ויקבל תמיכה מגורמים עליונים, לשם התנהגות מוסרית וראויה.
Pray (בעברית: להתפלל) הוא סינגל של הזמר-יוצר הקנדי ג'סטין ביבר.
השיר יצא לאור ב-3 בדצמבר 2010 כסינגל הראשון והיחיד מתוך האלבום My Worlds Acoustic, והאלבום Under the Mistletoe.
עם יציאתו נכנס השיר אל המקום ה-61 במצעד הבילבורד הוט 100.
השיר נכתב על ידי ג'סטין ביבר, נסרי אטוה, עומר מרטינז ואדם מסינגר והופק על ידי המסנג'רס.
השיר הוא שיר בסגנון הפופ, המשלב בתוכו גם את סגנון ה-CCM ואת סגנון הרית'ם אנד בלוז.
מוניקה הררה ממגזין הבילבורד, ערכה סיקור על השיר.
עם השיר הופיע ביבר לראשונה בטקס פרסי המוזיקה האמריקאית שנערך בשנת 2010.
"Press" (בעברית: עיתונות) הוא סינגל שהוקלט על ידי הזמרת-יוצרת האמריקאית קארדי בי.
השיר יצא לאור ב-31 במאי 2019, כסינגל שלא מתוך אלבום, על ידי חברת התקליטים אטלנטיק רקורדס.
במקור, תוכנן השיר להיכלל באלבום הבכורה של קארדי בי, Invasion of Privacy.
במהלך 2018, הכריזה קארדי בי באינסטגרם שלה כי היא עתידה להוציא שיר בשם "Money".
השיר יצא לבסוף באוקטובר של אותה השנה, ומאוחר יותר, בשנת 2019, הודיעה כי היא צריכה להוציא את השיר הזה וכי את עטיפתו תפרסם ב-31 במאי 2019.
כמו כן, היא פרסמה הצצות של השיר ברשתות החברתיות.
טרם יצא הווידאו קליפ של השיר, העלתה קארדי בי ב-31 במאי 2019, את האודיו הרשמי של השיר לערוץ היוטיוב שלה.
באודיו מופיעה עטיפתו של הסינגל.
האודיו צבר כ38 מיליון האזנות נכון ליוני 2024.